**A Ceglédberceli Német Nemzetiségi**

**Önkormányzat Tanulmányi Ösztöndíjprogram szabályzata**

1. Általános rendelkezések
   * 1. A Ceglédberceli Német Nemzetiségi Önkormányzat (továbbiakban CNNÖ) célja a Ceglédberceli Német Nemzetiségi Önkormányzat Tanulmányi Ösztöndíjprogram megalkotásával, hogy azon Ceglédbercelen állandó lakóhellyel vagy tartózkodási hellyel rendelkező lakosok, akik a német nemzetiségi és/vagy bármely zeneművészeti képzést nyújtó közép vagy felsőoktatási intézményekben folytatják tanulmányaikat támogatásban részesítse.
     2. A Ceglédberceli Német Nemzetiségi Önkormányzat Tanulmányi Ösztöndíjprogram kezelője a CNNÖ. Jelen szabályzatban a CNNÖ támogatónak minősül.
     3. Az ösztöndíj programban résztvevő tanuló/hallgató és a CNNÖ között egy öt hónapra szóló támogatott – támogatói megállapodás jön létre. A támogatás alapjául szolgáló dokumentum a CNNÖ ide vonatkozó határozatának kivonata.
2. Az ösztöndíj igénylésére vonatkozó szabályok
   * 1. Az ösztöndíj igénylésére vonatkozó felhívást a CNNÖ elnöke teszi közzé a Ceglédberceli Híradóban, továbbá egyéb közösségi média felületeken, Ceglédbercel applikáció alkalmazásban, valamint írásban értesíti a Ceglédberceli Eötvös József Nyelvoktató Nemzetiségi Általános Iskola és Alapfokú Művészeti Iskola vezetőjét és kéri, hogy a végzős hallgatókat értesítsék a CNNÖ Tanulmányi Ösztöndíj programról.
     2. A felhívás tartalmazza a részvételre jogosult tanulók/hallgatók körének meghatározását, az ösztöndíj megállapításának és folyósításának jelen szabályzatban meghatározott feltételeit, az igénylés kötelező tartalmát, a benyújtás határidejét, a támogatási időszak idejét.
     3. Az ösztöndíj programban az a Ceglédbercel területén állandó lakóhellyel vagy tartózkodási hellyel rendelkező tanuló/hallgató vehet részt, aki:
        1. valamely német nemzetiségi középiskola vagy felsőoktatási intézménynek német szakos tanulója/hallgatója, vagy
        2. valamely zeneművészeti középiskola vagy felsőoktatási intézménynek tanulója/hallgatója és tagja egy Ceglédbercelen működő német nemzetiségi zenekarnak, illetve amennyiben még nem tagja, vállalja, hogy a támogatás jóváhagyását követő egy hónapon belül csatlakozik valamely Ceglédbercelen működő német nemzetiségi zenekarhoz, vagy
        3. az olyan 18. életévét betöltött tanuló/hallgató aki a Ceglédberceli Eötvös József Nyelvoktató Nemzetiségi Általános Iskola és AMI zeneiskolájának tanulója és tagja egy Ceglédbercelen működő német nemzetiségi zenekarnak, illetve amennyiben még nem tagja, vállalja, hogy a támogatás jóváhagyását követő egy hónapon belül csatlakozik valamely Ceglédbercelen működő német nemzetiségi zenekarhoz.
3. Az ösztöndíjas kötelezettségei
   1. aktív szereplője legyen a ceglédberceli német nemzetiségi programok valamelyikének
   2. A tanuló/hallgató hozzájárul a megállapodással és az ösztöndíj folyósításával összefüggő személyes adatainak kezeléséhez. A tanuló/hallgató köteles adatváltozás esetén haladéktalanul, 15 napon belül tájékoztatást adni a támogatónak.
4. Az ösztöndíjas megállapodás módosítása, szüneteltetése, megszűnése és megszüntetése
   1. kilép a helyi német nemzetiségi zenekarból
   2. szünetelteti/befejezi a tanulmányait, hallgató/tanulói jogviszonya megszűnik

A megállapodás megszűnik:

* + 1. a Támogató jogutód nélküli megszűnésével,
    2. amennyiben az ösztöndíj forrása a központi költségvetésből nem biztosított
    3. a Felek közös megegyezésével,

V..Eljárási szabályok

1. Az éves keretösszeg meghatározása

2. A CNNÖ a beérkezett pályázatokat a beérkezést követően a következő ülésen megvizsgálja, hogy az megfelel-e a jelen szabályzatnak

3. 2025. március 31. -ig határoz a pályázat elfogadásáról /elutasításáról

4. Határoz a támogatás mértékéről

5. Felhatalmazza az elnököt a pályázók értesítésére

1. Záró rendelkezések
   1. a CNNÖ, mint adatkezelő a tanulóról/hallgatóról a jelen szabályzat szerinti adatokat tartja nyilván
   2. a támogató a tanulóról/hallgatóról rendelkezésre álló minden adatot, tényt, információt, amely a tanuló/hallgató személyére vonatkozik, személyes adatként kezeli, és ezen adatok vonatkozásában a személyes adatok védelmére vonatkozó szabályok figyelembevételével jár el.